Władysław Misiewicz

Władysław MISIEWICZ (naskiĝis en 1910 en Lvovo, mortis en 1997) - pola poligloto, esperantisto, budhano, orientalisto.

En Krakovo finis Lernejon de Art-Metioj kaj en 1930 iĝis librobindisto. Post fino de lernejoj kaj abiturientiĝo komencis soldatservon. Poste revenis al sia gepatra Lvovo.

Post germana invado en Pollandon li partoprenis la defendan militon. Apud Sochaczew estis vundita. Fine de 1940 sukcesis reveni al Lvovo, kie laboris kiel poŝtoficisto.

Post la dua mondmilito la familio translokiĝis al Radom, kie Władysław okupiĝis pri librokolektado por la urba biblioteko. 

Poligloto
Kiel dekkelkjarulo eklernis esperanton. Dum sia tuta vivo estis ĝia instruisto. Lia filino Izabela duanome estis Esperantyna. Ŝi ankaŭ estis unu el la plej junaj partoprenantoj de UK 1959 en Varsovio. Władysław Misiewicz konis la germanan, rusan, ukrainan, italan, hispanan, portugalan, francan, anglan kaj latinon. Li korespondis kun homoj el la tuta mondo.

Orientalisto
Konata kiel orientalisto. Fascinita pri budhismo eklernis palion, en kio helpis profesoro Eugeniusz Słuszkiewicz. Li korespondis kun monaĥoj el pluraj landoj, ekz. el Nepalo. Lia verko en la angla lingvo "Disvolvo de la volo" estis eldonita en Srilanko. 

Familio
Filo de Antoni Misiewicz kaj Rozalia Marcuch. Lia patro partoprenis en bataloj pri liberigo de Pollando en 1918. En sendependa Dua Pola Respubliko la familio dum certa tempo ekloĝis en Radom, kie en 1932 mortis lia patro, entombigita en sektoro de Polaj Legioj. En Lvovo, dum intermilita periodo ekkonis Stefania Bąk. La paro geedziĝis en 1938. 

Ekstera ligilo
 Kolekto de la familio

Kategorio:Polaj esperantistoj 
Kategorio:Polaj poliglotoj 
Kategorio:Polaj orientalistoj